cyanic-selkie/wikianc huggingface dataset:
She-Hulk: Attorney at Law
Το She-Hulk: Attorney at Law είναι Αμερικανική τηλεοπτική μίνι σειρά η οποία δημιουργήθηκε από τη Τζέσικα Γκάο, για τη συνδρομητική πλατφόρμα Disney+, και είναι βασισμένη στον χαρακτήρα των Marvel Comics, Τζένιφερ Γουόλτερς / She-Hulk. Αποτελεί την όγδοη τηλεοπτική σειρά του κινηματογραφικού σύμπαντος της Marvel (MCU), η οποία έγινε σε παραγωγή των Marvel Studios. Η ιστορία της συμβαδίζει με τα γεγονότα των ταινιών του MCU και ακολουθεί τη Τζένιφερ Γουόλτερς, μία δικηγόρο η οποία ειδικεύεται σε υποθέσεις σχετικές με υπερανθρώπους. Η ίδια μετατρέπεται επίσης στην πράσινη υπερηρωίδα, She-Hulk. H Γκάο ανέλαβε ως επικεφαλής σεναριογράφος, ενώ η Κατ Κόιρο ως επικεφαλής της σκηνοθετικής ομάδας.
Η Τατιάνα Μασλάνι πρωταγωνιστεί ως Τζένιφερ Γουόλτερς / She-Hulk, πλαισιωμένη από τους Τζαμίλα Τζαμίλ, Τζίντζερ Γκονζάγκα, Μαρκ Ράφαλο, Τζος Σεγκάρα, Μαρκ Λιν-Μπέικερ, Τες Μαλής Κινκέιτ, Τιμ Ροθ, Megan Thee Stallion, Μπένεντικτ Γουόνγκ, Ρενέ Ελίζ Γκόλτζμπερι, Τζον Μπας, Ρις Κόιρο, Γκρίφιν Μάθιους, Πάτι Χάρισον, Στιβ Κούλτερ, Τσάρλι Κοξ, Μπράντον Στάνλεϊ και Ντρου Μάθιους. Η σειρά ανακοινώθηκε επίσημα τον Αύγουστο του 2019 και η Γκάο προσλήφθηκε τον Νοέμβριο της ίδιας χρονιάς. Τον Σεπτέμβριο του 2020 προσλήφθηκαν η Κόιρο για να σκηνοθετήσει αρκετά επεισόδια και η Μασλάνι για τον πρωταγωνιστικό ρόλο. Μέχρι τον Δεκέμβριο, οι Ροθ και Ράφαλο είχαν προστεθεί στο καστ, ενώ στη σκηνοθετική ομάδα προστέθηκε και η Ανού Βάλια. Τα γυρίσματα ξεκίνησαν στα μέσα Απριλίου του 2021 στην Ατλάντα της Τζόρτζια και κράτησαν μέχρι τα μέσα Αυγούστου. Ο υπότιτλος της σειράς, Attorney at Law, προστέθηκε τον Μάιο του 2022.
Το She-Hulk: Attorney at Law έκανε πρεμιέρα στις 18 Αυγούστου 2022 και ολοκληρώθηκε στις 13 Οκτωβρίου 2022, αποτελούμενη συνολικά από εννέα επεισόδια. Αποτελεί την τελευταία τηλεοπτική σειρά της Τέταρτης Φάσης του MCU, ενώ έλαβε γενικά θετικές κριτικές, με τους κριτικούς να επαινούν την ερμηνεία της Μασλάνι, αλλά να επικρίνουν τα οπτικά εφέ.
Σύνοψη
Η Τζένιφερ Γουόλτερς είναι μία 30χρονη δικηγόρος η οποία ζει μόνη, χωρίς σύντροφο, και η ζωή της περιπλέκεται όταν ξαφνικά αποκτά υπερδυνάμεις και μπορεί να μετατρέπεται στην πράσινη υπερηρωίδα She-Hulk.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του Disney+ Κατηγορία:Τηλεοπτικές σειρές επιστημονικής φαντασίας Κατηγορία:Τηλεοπτικές σειρές βασισμένες σε κόμικς της Marvel Κατηγορία:Τηλεοπτικές σειρές της Τέταρτης Φάσης του Κινηματογραφικού Σύμπαντος της Marvel Κατηγορία:Τηλεοπτικές σειρές της Marvel Studios Κατηγορία:Τηλεοπτικές σειρές γυρισμένες στα Trilith Studios
Κυβέρνηση του Χόντσαρουκ
Η Κυβέρνηση του Χόντσαρουκ σχηματίστηκε στις 29 Αυγούστου 2019, μετά τις Ουκρανικές βουλευτικές εκλογές του 2019. Επικεφαλής της ήταν ο Ολέξι Χόντσαρουκ. Ήταν η 4η κυβέρνηση της Ουκρανίας από το 2014 που έγινε η επανάσταση του Euromaidan, και η 19η κυβέρνηση της Ουκρανίας από το 1990. Στις 4 Μαρτίου 2020, ο Χοντσαρούκ υπέβαλλε την παραίτησή του από τη θέση του Πρωθυπουργού και η κυβέρνησή του διαλύθηκε.
Σχηματισμός
Στις 29 Αυγούστου 2019 το Ουκρανικό κοινοβούλιο ενέκρινε τον διορισμό του τότε 35χρονου Ολέξι Χόντσαρουκ στη θέση του Πρωθυπουργού. Μέχρι τότε, ήταν αρμόδιος για οικονομικά ζητήματα στο Γραφείο του Προέδρου της Ουκρανίας. Η κοινοβουλευτική ομάδα του Υπηρέτης του Λαού υποστήριξε την υποψηφιότητά του, ψηφίζοντας υπέρ, ενώ οι υπόλοιπες παρατάξεις ( Πλατφόρμα Αντιπολίτευσης - Για τη Ζωή, Ευρωπαϊκή Αλληλεγγύη, Π.Ε. «Πατρίδα» και Φωνή) ψήφισαν κατά. Από το βήμα, ο νεοεκλεγμένος Πρωθυπουργός δήλωσε ότι τα επόμενα χρόνια, πολλά χρίβνια (περίπου 1/3) θα διατεθούν για την διευθέτηση των χρεών. Κατά τη γνώμη του, η θελκτικότητα των επιχειρήσεων αυξάνεται με πρόσβαση σε πιο οικονομικούς πόρους. Υποσχέθηκε ότι θα αναβαθμίσει την εικόνα της Ουκρανίας και την πιστοληπτική της ικανότητα, και θεωρεί ότι πίστωση με ετήσιο επιτόκιο 12-13% είναι εφικτή. Αναγνώρισε ότι, για την ώρα, 10 εκατομμύρια Ουκρανοί ζούσαν στα όρια της φτώχειας και ότι η διαφθορά άκμαζε. «Στη νέα κυβέρνηση δεν θα υπάρχουν κλέφτες...Σε λίγες εβδομάδες η Ουκρανία θα διαπραγματευτεί μία νέα συμφωνία με το Διεθνές Νομισματικό Ταμείο... Στην Ουκρανία ο κατώτατος μισθός είναι ανεπαρκής, είναι αδύνατο να ζήσεις με τόσο λίγα χρήματα», δήλωσε.
Σύνθεση
Το Βερχόβνα Ράντα διόρισε 17 άτομα στη νέα κυβέρνηση, λιγότερα από τα 25 της προηγούμενης. Το νέο υπουργικό συμβούλιο είχε 15 υπουργούς, ενώ το προηγούμενο 19. Όπως ορίζει το Σύνταγμα της Ουκρανίας, ο Πρόεδρος παρουσίασε στο κοινοβούλιο τους υποψήφιούς του για τις θέσεις του Υπουργού Εξωτερικών και του Υπουργού Άμυνας. Σύμφωνα με την εφημερίδα Ukrayinska Pravda, εκείνη την ημέρα συνεχίζονταν οι συνομιλίες του Προέδρου Βολοντίμιρ Ζελένσκι με τους υποψήφιους για το Υπουργείο Υγείας.
Στις 4 Φεβρουαρίου 2020, η Υπουργός Περιφερειακής Ανάπτυξης Αλιόνα Μπάμπακ ζήτησε να αντικατασταθεί από τον Ντενίς Σμίγκαλ.
Ψηφοφορία: για το διορισμό του Μπακάνοφ ως αρχηγού της Ουκρανικής Υπηρεσίας Ασφαλείας
Εγκρίθηκε με 319 ψήφους υπέρ και 26 ψήφους κατά.
Ψηφοφορία: για το διορισμό του Ριαμποσάπκα ως Γενικού Εισαγγελέα της Ουκρανίας
Εγκρίθηκε με 312 ψήφους υπέρ και 26 κατά. Ο Ρουσλάν Ριαμποσάπκα αντικατέστησε τον Γιούρι Λουτσένκο στη θέση του Γενικού Εισαγγελέα.
Παραπομπές
Κατηγορία:Ουκρανικές κυβερνήσεις
Κλήμης (Βετσέρια)
Ο Μητροπολίτης Κλήμης (Митрополит Климент, κατά κόσμον Ολέγκ Αλεξάνδροβιτς Βετσέρια, Олег Александрович Вечеря, Олег Олександрович Вечеря; 16 Αυγούστου 1977, Κίεβο) είναι Μητροπολίτης της Ουκρανικής Ορθόδοξης Εκκλησίας (Πατριαρχείο Μόσχας).
Βιογραφία
Το 1994 εισήλθε στο Εθνικό Πανεπιστήμιο του Κιέβου στη Σχολή Βιολογίας, αποφοιτώντας το 1999. Το 2000 αποφοίτησε από το Θεολογικό Σεμινάριο του Κιέβου και εγγράφηκε στη Θεολογική Ακαδημία του Κιέβου. Έγινε ιεροδιάκονος και το 2003  - ιερομόναχος.
2005-2008  - Καθηγούμενος της Ιεράς Μονής της Μεταμόρφωσης στο χωριό Nescheriv (Ιερά μητρόπολη Κιέβου). Το 2007  - Διδάκτορας Θεολογίας. 2008  - Αντιπρύτανης Ακαδημαϊκών Υποθέσεων της Θεολογικής Ακαδημίας Κιέβου.Έγινε αρχιμανδρίτης.
Στις 20 Ιουλίου 2012, εξελέγη ως Επίσκοπος Ιρπίν, Βοηθός επίσκοπος της Ιεράς Αρχιεπισκοπής Κιέβου της Ορθόδοξης Εκκλησίας της Ουκρανίας (Πατριαρχείο Μόσχας 64).
3 Σεπτεμβρίου 2013  - Πρόεδρος της Ημερολογικής Επιτροπής της Εκκλησίας.
Στις 16 Σεπτεμβρίου 2014, με απόφαση της Ιεράς Συνόδου, διορίστηκε επικεφαλής του Τμήματος Συνολικών Πληροφοριών της Ορθόδοξης Εκκλησίας της Ουκρανίας.
Στις 28 Ιουλίου 2017, την Ημέρα του Βαπτίσματος της Ρώς, έγινε αρχιεπίσκοπος.
Στις 21 Δεκεμβρίου 2017 με τη απόφαση της Ιεράς Συνόδου έγινε μητροπολίτης Νίζιν και Πρυλούκι
Στις 17 Αυγούστου 2019, ενθρονίθηκε ως Μητροπολίτης της Ιεράς μητροπόλεως Νίζιν και Πρυλούκι.
Παραπομπές
Κατηγορία:Θρησκευτικοί λειτουργοί Κατηγορία:Σελίδα που χρησιμοποιεί δεδομένα των Wikidata/P373
Γιοχάνες Βάρες
Ο Γιοχάνες Βάρες (εσθονικά: Johannes Vares, 31 Δεκεμβρίου 1899/12 Ιανουαρίου 1890 - 29 Νοεμβρίου 1946) ήταν Εσθονός λογοτέχνης, γιατρός και πολιτικός.
Βιογραφία
Γεννήθηκε στο χωριό Κίισα της Ρωσικής Αυτοκρατορίας (σήμερα ο οικισμός ανήκει στην Εσθονία) και σπούδασε ιατρική στο Πανεπιστήμιο του Κιέβου. Κατά τη διάρκεια του Α' Παγκοσμίου Πολέμου υπηρέτησε στον ρωσικό στρατό ως γιατρός, ιδιότητα με την οποία συμμετείχε και την περίοδο 1918 - 1920 στον νεοσύστατο εσθονικό στρατό στα πλαίσια του Πολέμου της Ανεξαρτησίας.
Στις 21 Ιουνίου του 1940, μετά την κατάληψη της Εσθονίας από τα σοβιετικά στρατεύματα, διορίστηκε πρωθυπουργός της χώρας κηρύσσοντας την μετατροπή του κράτους σε λαϊκή δημομοκρατία, ενώ την επόμενη μέρα ανήγγειλε την υποβολή αίτησης του κράτους για υπαγωγή στην ΕΣΣΔ. Διατηρήθηκε στη θέση του πρωθυπουργού μέχρι τις 25 Αυγούστου του ίδιου έτους όταν η Εσθονία προσαρτήθηκε επίσημα στη Σοβιετική Ένωση. Μετά από αυτή την εξέλιξη ορίστηκε γενικός γραμματέας του Ανωτάτου Σόβιετ της Εσθονίας και κατά το διάστημα της γερμανικής κατοχής (1941 - 1944) διετέλεσε επικεφαλής της εξόριστης κυβέρνησης που είχε καταφύγει εντός σοβιετικού εδάφους.
Βρέθηκε νεκρός την 29η Νοεμβρίου του 1946 στο Παλάτι Κάντριοργκ του Τάλιν. Σύμφωνα με την επικρατέστερη εκδοχή ο θάνατος του Βάρες οφείλεται σε αυτοκτονία, καθώς ο ίδιος ήταν απογοητευμένος από την κατάσταση που είχε επιβάλει η σοβιετική πολιτική στη χώρα, ενώ άλλες απόψεις υποστηρίζουν πως δολοφονήθηκε ή οδηγήθηκε στην αυτοχειρία από την NKVD.
Παραπομπές
Κατηγορία:Πρωθυπουργοί της Εσθονίας Κατηγορία:Εσθονοί συγγραφείς Κατηγορία:Εσθονοί πολιτικοί Κατηγορία:Εσθονοί κομμουνιστές Κατηγορία:Αυτόχειρες Κατηγορία:Εσθονοί στρατιωτικοί Κατηγορία:Εσθονοί ιατροί
Θέμος Ποταμιάνος
Ο Θέμος Ποταμιάνος (Κεφαλλονιά 3 Μαρτίου 1895 - Αθήνα 10 Δεκεμβρίου 1973) ήταν Έλληνας συγγραφέας.
Γεννήθηκε στην στην Aνωμεριά Λιβαράτων της Κεφαλονιάς. Σπούδασε στη Σχολή Δοκίμων και στη συνέχεια έγινε Οικονομικός Αξιωματικός του Πολεμικού Ναυτικού. Στη θέση αυτή παρέμεινε μέχρι και το 1935 όταν και αποστρατεύτηκε. Στα γράμματα πρωτοεμφανίστηκε το 1955. Τα μυθιστορήματά του περιέγραφαν κυρίως τη ζωή των ναυτικών και των ψαράδων, καθώς και τον Κόσμο της θάλασσας. Πέθανε στις 10 Δεκεμβρίου του 1973 σε ηλικία 78 ετών στην Αθήνα και ενταφιάστηκε στην ιδιαίτερη πατρίδα του.
Παγκόσμιο Κύπελλο Ποδοσφαίρου 1946
Το Παγκόσμιο Κύπελλο Ποδοσφαίρου 1946 ήταν το 2ο απ' τα 2 Κύπελλα των οποίων η διεξαγωγή ματαιώθηκε λόγω του Β' Παγκοσμίου Πολέμου. Επρόκειτο να λάβει χώρα απ' τις 14 Ιουνίου μέχρι τις 7 Ιουλίου του 1946.
Επιλογή διοργανωτή
Αρχικά οι χώρες οι οποίες είχαν δηλώσει συμμετοχή ήταν η Γερμανία και η Βραζιλία. Αργότερα προστέθηκαν οι υποψηφιότητες της Αργεντινής, της Ισπανίας και της Ελλάδας. Η ψηφοφορία για την ανάδειξη του διοργανωτή έγινε στις 18 Οκτωβρίου του 1941 και ανέδειξε την Ελλάδα ως τη χώρα διοργάνωσης του Κυπέλλου. Όμως ο Β' Παγκόσμιος Πόλεμος δεν το επέτρεψε.
Κατηγορία:Παγκόσμιο Κύπελλο Ποδοσφαίρου 1946 Κατηγορία:Ποδόσφαιρο το 1946
Μερλίνο (Ιταλία)
Το Μερλίνο (ιταλικά: Merlino) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Δεκαετία 1880
18ος αιώνας | 19ος αιώνας | 20ός αιώνας
Δεκαετία 1860 | Δεκαετία 1870 | Δεκαετία 1880 | Δεκαετία 1890 | Δεκαετία 1900
1880 | 1881 | 1882 | 1883 | 1884 | 1885 | 1886 | 1887 | 1888 | 1889
Λογοτεχνία
μικρογραφία| Ο Φρίντριχ Νίτσε ως 18χρονος, 1862 μικρογραφία| Mark Twain (1835-1910)
Προσωπικότητες
Κατηγορία:Δεκαετίες
Μοντανάζο Λομπάρντο
Το Μοντανάζο Λομπάρντο (ιταλικά: Montanaso Lombardo) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Μουλατσάνο
Το Μουλατσάνο (ιταλικά: Mulazzano) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Όριο Λίττα
Το Όριο Λίττα (ιταλικά: Orio Litta) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Moliendo Café
Moliendo Café είναι τραγούδι του Βενεζουελάνου συνθέτη Χοσέ Μάνθο Περρόνι. Έκατσε στην κορυφή των τσαρτ της Αργεντινής και Ιαπωνίας το 1961.
Η πρώτη ηχογράφηση του "Moliendo Café" έγινε από τον Mario Suárez, ενώ η απόδοση της Κουβανής τραγουδίστριας Χιομάρα Αλφάρο θεωρείται ως η αυθεντική ισπανική ερμηνεία του τραγουδιού και έφτασε στο νούμερο 1 στο Περού. Ο Lucho Gatica το τραγούδησε στο νούμερο 3 στην Ισπανία. Ανέβηκε στο Νο 3 στην Ιταλία, και μέχρι σήμερα γνώρισε περισσότερες από 800 διαφορετικές ερμηνείες παγκοσμίως, ακόμα και στην Ιαπωνία.
Παραπομπές
Κατηγορία:Τραγούδια του 1958 Κατηγορία:Μουσική στη Βενεζουέλα
Κατάλογος αρχηγών κυβέρνησης της Αλγερίας
Ακολουθεί ένας κατάλογος αρχηγών κυβέρνησης της Αλγερίας από την σύσταση της Προσωρινής Κυβέρνησης της Αλγερινής Δημοκρατίας (GPRA) που ήταν εξόριστη στο Κάιρο της Αιγύπτου το 1958 στη διάρκεια του Πολέμου της Αλγερίας, από την ανεξαρτησία το 1962, μέχρι σήμερα.
Πτερία Καππαδοκίας
thumb|400px| Τα ερείπια της Πτερίας από το βιβλίο «Ιστορία Αιγύπτου, Χαλδαίας, Συρίας, Βαβυλωνίας και Ασσυρίας (1903)» Η Πτερία ήταν η πρωτεύουσα των Ασσυρίων στη βόρεια Καππαδοκία. Λέγεται από τον Ηρόδοτο ότι καταλήφθηκε και καταστράφηκε από τον Κροίσο το 547 π.Χ, κάνοντας σκλάβους τους κατοίκους της. Ήταν επίσης ο τόπος της Μάχης της Πτερίας, μιας αναποφάσιστης μάχης μεταξύ του Κύρου του Μεγάλου και του Κροίσου.
Κατάλογος αρχηγών κυβέρνησης της Αλγερίας
Κατάλογος
Για λεπτομέρειες σχετικά με το αξίωμα του Πρωθυπουργού, δείτε: Πρωθυπουργός της Αλγερίας
Πτερία Καππαδοκίας
Ο Στέφανος ο Βυζάντιος αναφέρει δύο πόλεις με αυτό ή παρόμοιο όνομα: το Πτέριον Μηδίας και την Πτερία Παφλαγονίας, μια πόλη στην επικράτεια της Σινώπης.
Η ακριβής τοποθεσία της Πτερίας είναι άγνωστη. Η ταύτισή της με τα ερείπια που βρίσκονται στην περιοχή του σύγχρονου Μπογάζκιοϊ είναι αβέβαιη. Είναι επίσης πιθανόν να βρίσκεται κοντά στο Κερκενές Νταγ στην Ασιατική Τουρκία. Σύμφωνα με τον Ηρόδοτο, η Πτερία δεν βρισκόταν μακριά από τη Σινώπη, επομένως μια τοποθεσία εγγύτερα του Ευξείνου Πόντου φαίνεται πιθανότερη.
Παραπομπές
Κατηγορία:Εγκαταλελειμμένοι οικισμοί στην Τουρκία
Αδαρούπολις
Με την ονομασία Αδαρούπολις ή Αδάρου πόλις αναφέρεται κάποια αρχαία πόλη της Αραβίας (με τη γεωγραφική έννοια, δηλαδή της Αραβικής χερσονήσου), η οποία βρισκόταν στη δυτική ακτή του Περσικού κόλπου. Ο μεν Κλαύδιος Πτολεμαίος αναφέρει την Αδαρούπολι ως πόλη των Αράβων, ενώ ο Στέφανος ο Βυζάντιος την αναφέρει ως πόλη των Περσών. Εξάλλου, η τοποθέτησή της στον Περσικό Κόλπο αντιφάσκει με τη μνεία ότι βρισκόταν στη λεγόμενη «Ευδαίμονα Αραβία», η οποία καλύπτει τη νότια-νοτιοδυτική Αραβία. Σε κάθε περίπτωση, δεν είναι γνωστή η ακριβής θέση της Αδαρουπόλεως στην ακτή.
Πηγές
Αδαρουπολις
Πάπυρος του Πρις
μικρογραφία Ο Πάπυρος του Πρις είναι το αρχαιότερο δείγμα φιλολογικού συγγράμματος σε πάπυρο. Ονομάζεται έτσι από τον αρχαιολόγο Εμίλ Πρις ντ' Αβέν (γαλλ. Émile Prisse d'Avesnes), που τον αγόρασε το 1856 στις Θήβες και τον δώρισε στην Εθνική βιβλιοθήκη της Γαλλίας.
Περιγραφή και ιστορική τοποθέτηση
Χρονολογείται στην εποχή της αρχαίας αιγυπτιακής 12ης Δυναστείας, και περιέχει τις δύο τελευταίες σελίδες των συμβουλών του μεγάλου βεζίρη Καγκενμί, ο οποίος είχε υπηρετήσει τον Φαραώ Φθα-Χοτέπ την εποχή της 5ης Δυναστείας. Είναι μια συλλογή ηθικών αποφθεγμάτων και καθοδηγήσεων για την εξάσκηση της αρετής. Είναι αντίγραφο που βρέθηκε σε τάφο της 11ης Δυναστείας, είναι αρχαιότερο της επιδρομής των Υξώς, και μπορεί να θεωρηθεί γραμμένο περί το 2500 π.Χ.. Η αρχαία ιερατική γραφή ήταν το συνηθισμένο είδος της γραφής στην Αίγυπτο, και όπως απέδειξε ο De Rozngé, αυτή τη γραφή χρησιμοποίησαν οι Υξώς αργότερα για να σχηματίσουν δικό τους αλφάβητο.
Εξωτερικοί σύνδεσμοι
Κατηγορία:Παπυρολογία Κατηγορία:Παλαιογραφία
Γεώργιος Λ. Αδαμόπουλος
thumb|right|275px|Το κτήριο Σ. Βίνσεντ του Πανεπιστημίου Άνταμσον Ο Γεώργιος Αδαμόπουλος του Λουκά (γενν. 1903) ήταν Έλληνας βιομηχανικός χημικός και ιδρυτής πανεπιστημίου.
Ο Αδαμόπουλος γεννήθηκε στο χωριό Πολύδροσο της Παρνασσίδας, που τότε ονομαζόταν Σουβάλα. Μετά τη Μικρασιατική Εκστρατεία, στην οποία υπηρέτησε ως έφεδρος ανθυπολοχαγός του μηχανικού, σπούδασε χημεία και κατόπιν μετανάστευσε στις Φιλιππίνες, και συγκεκριμένα στην πρωτεύουσά τους Μανίλα, τροποποιώντας το επώνυμό του σε Άνταμσον. Στην πόλη αυτή ίδρυσε στις 20 Ιουνίου 1932 ομώνυμη ιδιωτική σχολή βιομηχανικής χημείας (Adamson School of Industrial Chemistry), που μετονομάσθηκε το 1936 επεκτεινόμενη σε Adamson School of Industrial Chemistry and Engineering. Συνεχίζοντας την ταχεία εξέλιξή της υπό τη διεύθυνση του Αδαμόπουλου-Άνταμσον, η σχολή αναγνωρίσθηκε στις 5 Φεβρουαρίου 1941 ως πλήρες ιδιωτικό πανεπιστήμιο με την επωνυμία Πανεπιστήμιο Άνταμσον (Adamson University, συντομογραφικώς AdU), την οποία διατηρεί μέχρι σήμερα. Από τον Δεκέμβριο του 1964 πέρασε στην ιδιοκτησία της Ρωμαιοκαθολικής Εκκλησίας και συνεχίζει τη λειτουργία του, έχοντας 9 κολέγια, 500 καθηγητές και 16.200 φοιτητές (στοιχεία ακαδημαϊκού έτους 2015-2016).
Εξωτερικοί σύνδεσμοι
Κατηγορία:Ελληνική διασπορά στην Ασία Κατηγορία:Έλληνες χημικοί
Γιάκομπ Κατς
μικρογραφία| Πορτρέτο του Γιάκομπ Κατς Ο Γιάκομπ Κατς (Jacob Cats), ήταν Ολλανδός σχεδιαστής, ο οποίος επίσης ήταν χαράκτης και ζωγράφος. Γεννήθηκε στην Αλτόνα το 1741 ως γιος μεννονίτη βιβλιοπώλη που αναγκάστηκε να φύγει από το Άμστερνταμ εξαιτίας μιας αμφιλεγόμενης έκδοσης. Η οικογένεια επέστρεψε στο Άμστερνταμ μετά από λίγα χρόνια. Σπούδασε κοντά στους Άμπραχαμ Στάρρε (Abraham Starre) και Πίτερ Λάου (Pieter Louw). Αρχικά εργάστηκε για την εταιρεία τοιχογραφιών Troost van Groenendoelen, αργότερα ίδρυσε τη δική του εταιρεία και συνεργάστηκε με τον Έγχμπερτ φαν Ντρίλστ. Καθώς η αγορά για ταπετσαρίες ελαττώθηκε και η φήμη του ως σχεδιαστή αυξήθηκε, άρχισε να εστιάζει μοναδικά στη σχεδίαση. Διακρίθηκε για τη σχεδίαση αστικών τοπίων και τοπίων με ρεαλιστικά αποδομένα πρόσωπα και ζώα. Τα έργα του έχουν μια ξεχωριστή πρωτοτυπία και χαρακτηρίζονται από ποιητική απόδοση των χαρακτηριστικών της φύσης, καθώς και από προσεκτικό χειρισμό τους. Δημιούργησε επίσης μια καλή αίσθηση βάθους στην εργασία του. Συχνά τα έργα του υποδηλώνουν καλλιτέχνες του 17ου αιώνα, όπως ο Άντριεν φαν ντε Φέλντε και του Νικολάες Μπέρχεμ και εκτιμώνται ιδιαίτερα. Αντέγραψε επίσης μερικούς πίνακες σε μικρότερη κλίμακα και έχει αφήσει κάποια χαρακτικά. Πέθανε στο Άμστερνταμ το 1799.
Το έργο του εκπροσωπείται σχεδόν σε όλες τις μεγάλες δημόσιες συλλογές στην Ολλανδία, όπως το Ρέικσμουζεουμ το Μουσείο του Άμστερνταμ, το Μουσείο Teylers και στα Αρχεία της πόλης του Άμστερνταμ. Σχέδιά του υπάρχουν επίσης στις συλλογές π.χ Το Βρετανικό Μουσείο, το η Πινακοθήκη Κουρτώ, το Λούβρο, το Μητροπολιτικό Μουσείο Τέχνης και η Πινακοθήκη του Τζ. Π. Μόργκαν (Pierpont Morgan).
Παραπομπές
μικρογραφία| Γιάκομπ Κατς - Φθινοπωρινό τοπίο με το ουράνιο τόξο - WGA04576
Κατηγορία:Ολλανδοί ζωγράφοι
Εκλογές για την ηγεσία του ΠΑΣΟΚ
Ο όρος Εκλογές για την ηγεσία του ΠΑΣΟΚ μπορεί να αναφέρεται σε:
Χασάν Αλί Τοπτάς
Ο Χασάν Αλί Τοπτάς (γεννημένος στις 15 Οκτωβρίου 1958) είναι τούρκος μυθιστοριογράφος και συγγραφέας διηγημάτων. Το πρώτο βιβλίο με διηγήματα ήταν το Bir Gülüşün Kimliği (Η Ταυτότητα ενός Γέλιου) που δημοσιεύθηκε το 1987.
Ένας σημαντικός τούρκος λόγιος, η Γιλντίζ Ετσεβίτ τον χαρακτηρίζει «μεταμοντέρνο μοντερνιστή» και τον αποκαλεί «Κάφκα στην τουρκική λογοτεχνία», στο έργο της Türk Romanında Postmodernist Açılımlar (Η Μεταμοντέρνα επέκταση στην Τουρκική Λογοτεχνία).
Το 1999 ο Τοπτάς κέρδισε το λογοτεχνικό βραβείο Τσεβντέτ Κουντρέτ με το βιβλίο Bin Hüzünlü Haz, το οποίο είναι, αφενός, μια μεταμοντέρνα νουβέλα όσον αφορά την πολυφωνία, την μεταφαντασία και την διακειμενικότητα. Από την άλλη πλευρά, περιέχει πολλά καφκικά στοιχεία σε όρους που απεικονίζουν μία παράλογη, σουρεαλιστική και παραδόξως μία εγκόσμια πραγματικότητα.
Εξωτερικοί σύνδεσμοι
Κατηγορία:Τούρκοι συγγραφείς
Οσπενταλέττο Λοντιτζάνο
Το Οσπενταλέττο Λοντιτζάνο (ιταλικά: Ospedaletto Lodigiano) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Οσσάγκο Λοντιτζάνο
Το Οσσάγκο Λοντιτζάνο (ιταλικά: Ossago Lodigiano) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Νικόλαος Ντερτιλής
Ο Νίκος Ντερτιλής (1920 - 28 Ιανουαρίου 2013) ήταν Έλληνας αξιωματικός του στρατού ξηράς, ένας από τους πραξικοπηματίες που πρωτοστάτησαν στην κατάλυση της δημοκρατίας το 1967 και την επιβολή στρατιωτικής δικτατορίας την επόμενη επταετία. Μετά την πτώση της δικτατορίας και την αποκατάσταση της κοινοβουλευτικής δημοκρατίας ο Ντερτιλής καταδικάστηκε σε εικοσαετή κάθειρξη για το πραξικόπημα της 21ης Απριλίου και σε ισόβια κάθειρξη ως ένοχος ανθρωποκτονίας από πρόθεση του διερχόμενου Μιχάλη Μυρογιάννη κατά την καταστολή της εξέγερσης του Πολυτεχνείου το Νοέμβριο του 1973. Σε αντίθεση με άλλους φυλακισμένους πραξικοπηματίες, αρνήθηκε να αιτηθεί την αποφυλάκισή του για να μην αναγνωρίσει τη νομιμότητα του δημοκρατικού πολιτεύματος και παρέμεινε φυλακισμένος ως τον θάνατό του.
Βιογραφία
Η οικογένεια του κατάγονταν από την επαρχία Αιγιαλείας στο νομό Αχαΐας. Πατέρας του ήταν ο Βασίλειος Ντερτιλής, απότακτος βενιζελικός αξιωματικός που φυλακίστηκε μετά τη συμμετοχή του σε ένα αποτυχημένο στρατιωτικό κίνημα το 1924, αλλά συμμετείχε στο πραξικόπημα του Πάγκαλου το 1925 και σε πραξικόπημα των υποστηρικτών του Πάγκαλου, Κονδύλη και Ζέρβα, εναντίον του τον Αύγουστο του 1926. Το Σεπτέμβριο κινήθηκε μαζί με το Ζέρβα εναντίον του Κονδύλη, αλλά απέτυχαν και ο Ντερτιλής καταδικάστηκε σε ισόβια. Αργότερα αμνηστεύτηκε και επανήλθε στο στράτευμα με τον βαθμό του υποστρατήγου. Ήταν βασικός εμπνευστής των Ταγμάτων Ασφαλείας και πρώτος διοικητής της Ανωτάτης Διοίκησης Ευζωνικών Ταγμάτων που υπαγόταν στο κατοχικό υπουργείο Εθνικής Αμύνης.
Τον Μάιο του 1944 ο Βασίλειος Ντερτιλής συνελήφθη από την Υπηρεσία Ασφαλείας των κατοχικών αρχών ως ύποπτος συνεννόησης με το Ναπολέοντα Ζέρβα (με τον οποίον ήταν φίλος για πάνω από είκοσι χρόνια και θεωρούνταν το άλτερ έγκο του) και τους Βρετανούς και στάλθηκε στη Βιέννη για ανάκριση. Πριν τη σύλληψή του είχε εκφωνήσει ομιλία σε εκατοντάδες αξιωματικούς στο Υπουργείο Εθνικής Αμύνης στην οποία ισχυρίστηκε ότι είχε διαβεβαιώσεις ότι, παρά τις ανακοινώσεις εναντίον τους από το Κάιρο, οι Βρετανοί στήριζαν τα Τάγματα Ασφαλείας. Μαζί με τον υπουργό Εσωτερικών Αναστάσιο Ταβουλάρη ο Βασίλειος Ντερτιλής οδηγήθηκε στη Γερμανία, όπου φυλακίστηκε σε στρατόπεδο συγκέντρωσης, για συνεργασία με τους Έλληνες αντιστασιακούς, όπως η Λέλα Καραγιάννη, σημειώματα της οποίας βρέθηκαν στο γραφείο του, όπως αναφέρει η Ιζαμπέλλα Παλάσκα-Βουλπιώτη, κόρη του Γιάννη Boυλπιώτη, στο βιβλίο της «Άγγελος ή Δαίμονας», αλλά και διότι κατηγορήθηκε ότι βρισκόταν σε επαφή με το Συμμαχικό Στρατηγείο Μέσης Ανατολής.
Μετά τη δημιουργία των Ταγμάτων Ασφαλείας, ο Νικόλαος Ντερτιλής διετέλεσε ιδιαίτερος γραμματέας στο γραφείο του πατέρα του.
Στρατιωτική σταδιοδρομία
Ο Νικόλαος Ντερτιλής συνελήφθη και κρατήθηκε στο στρατόπεδο Χαϊδαρίου, καθώς συνδέθηκε με τη δράση του πατέρα του. Πολέμησε ως εθελοντής λοχίας της Εθνοφυλακής στη διάρκεια του Εμφυλίου και την ίδια περίοδο εισήχθη στη Στρατιωτική Σχολή Ευελπίδων από όπου αποφοίτησε το 1947, ενώ ήταν επίσης απόφοιτος της Νομικής Σχολής του Πανεπιστημίου Αθηνών. Στη συνέχεια υπηρέτησε ως αξιωματικός του Πεζικού στην Πελοπόννησο, τη Στερεά Ελλάδα και τη Θράκη, ενώ το 1950 υπηρέτησε ως εκπαιδευτής στη Σχολή Ευελπίδων και στη συνέχεια πήρε μέρος ως εθελοντής στον πόλεμο της Κορέας, όπου και τιμήθηκε με παράσημο. Επιστρέφοντας από την Άπω Ανατολή, ταξίδεψε το 1964 με πλαστό διαβατήριο στην Κύπρο, με τον βαθμό του ταγματάρχη. Εκεί, τον Αύγουστο του ίδιου χρόνου, υπό τις διαταγές του στρατηγού Γεωργίου Γρίβα («Διγενή»), πήρε μέρος σε επιχειρήσεις εκκαθάρισης σε τουρκοκυπριακά χωριά κοντά στη Λεμεσό.
Η χούντα της 21ης Απριλίου
Μυήθηκε στο πραξικόπημα της 21ης Απριλίου το 1966, όταν ο Γεώργιος Παπαδόπουλος έστειλε σύνδεσμο στη Νιγρίτα, όπου υπηρετούσε στο 16ο Σύνταγμα Πεζικού, και του ζήτησε να συνταχθεί με όσους προετοίμαζαν το στρατιωτικό κίνημα. Αποδέχθηκε και διαδραμάτισε καθοριστικό ρόλο στην επικράτηση του, καθώς ως επικεφαλής μηχανοκίνητης στρατιωτικής μονάδος 530 ατόμων με έδρα την Αγία Παρασκευή, κατέλαβε 19 κρίσιμες υπηρεσίες και λίγο μετά τα μεσάνυχτα της 21ης Απριλίου 1967 ο Ντερτιλής και το τάγμα του ανέλαβαν τον έλεγχο 28 σημείων-«στόχων», ως τις τέσσερις παρά δέκα το πρωί.
Πήρε μέρος το Νοέμβριο του 1973, στην καταστολή της εξέγερσης του Πολυτεχνείου, όμως διαφώνησε με την ανάληψη της εξουσίας από τον Δημήτριο Ιωαννίδη και αποστασιοποιήθηκε από το καθεστώς που προέκυψε και αποστρατεύτηκε με το βαθμό του Συνταγματάρχη. Καταδικάστηκε για τη συμμετοχή του στο στρατιωτικό κίνημα σε 20ετή κάθειρξη, ύστερα από μήνυση του δικηγόρου Αλέξανδρου Λυκουρέζου.
Δολοφονία Μυρογιάννη
Μετά τη μεταπολίτευση, ο Ντερτιλής ήταν ένας από τους κατηγορούμενους για εγκλήματα κατά την καταστολή της εξέγερσης του Πολυτεχνείου. Ο Ντερτιλής κατηγορείτο για τη δολοφονία του φοιτητή Μιχάλη Μυρογιάννη στις 18 Νοεμβρίου του 1973 στη διασταύρωση των οδών Πατησίων και Στουρνάρη. Για την υπόθεση κατέθεσαν δεκατρείς μάρτυρες. Ανώτεροι και ανώτατοι αξιωματικοί του στρατού μετέφεραν φήμες των ημερών του Πολυτεχνείου ότι ο Ντερτιλής είχε δολοφονήσει ένα νεαρό, ενώ ένας λοχίας που βρέθηκε στο σημείο της δολοφονίας την ημέρα εκείνη κατέθεσε ότι είδε κάποιον που κατόπιν έμαθε ότι ήταν ο Ντερτιλής, «εξαγριωμένο να δίνει εντολές "Βαράτε στο ψαχνό".» Τέσσερεις ένοικοι της πολυκατοικίας της γωνίας Πατησίων και Στουρνάρη, ανάμεσα στους οποίους ο θεατρικός συγγραφέας Μίμης Τραϊφόρος, κατέθεσαν ότι είχαν δει έναν αξιωματικό να βγαίνει από ένα τζιπ και να πυροβολεί το Μυρογιάννη δυο φορές. Ο οδηγός του τζιπ του Ντερτιλή, στρατιώτης Αγριτέλης, κατέθεσε ότι ο Ντερτιλής αντιλήφθηκε ένα νεαρό που ξέφυγε από αστυνομικούς που τον είχαν συλλάβει και τον πυροβόλησε. Ο Ντερτιλής αρνήθηκε ότι ο Αγριτέλης ήταν πράγματι ο οδηγός του και ο συνήγορός του του υπέβαλε ερωτήσεις για τη ζωή του Ντερτιλή. Σύμφωνα με την απόφαση του δικαστηρίου, οι «λεπτομερείς και άνευ δισταγμού απαντήσεις» του Αγριτέλη έπεισαν τους δικαστές για την ειλικρίνειά του και την αλήθεια της κατάθεσής του. Μετά από ακροαματική διαδικασία δυόμισι μηνών το Πενταμελές Εφετείο Κακουργημάτων Αθηνών εξέδωσε στις 30 Δεκεμβρίου του 1975 απόφαση σύμφωνα με την οποία «απεδείχθη πλήρως και το δικαστήριον επείσθη» ότι ο Ντερτιλής είχε δολοφονήσει το Μυρογιάννη με το υπηρεσιακό του περίστροφο,  και τον καταδίκασε σε ισόβια κάθειρξη. Σύμφωνα με την κατάθεση του μάρτυρα, τον πυροβόλησε στο κεφάλι με ευθεία βολή του περίστροφου του, στη διασταύρωση των οδών Πατησίων και Στουρνάρη, ενώ προσπαθούσε να ξεφύγει από τους αστυνομικούς, μετά τα γεγονότα του Πολυτεχνείου. .
Έγκλειστος
Παραβλέποντας τη σχετική εντολή του Γεωργίου Παπαδόπουλου, επικεφαλής του στρατιωτικού καθεστώτος, αρνήθηκε μέχρι το τέλος της ζωής του, να υποβάλλει το 1990 αίτηση αποφυλακίσεως και κατ’ οίκον νοσηλείας «λόγω ανηκέστου βλάβης» της υγείας του, ακόμη και όταν συμπλήρωσε το 70ο έτος της ηλικίας του, παράλληλα με την έκτιση 25ετούς ποινής φυλάκισης. Το 2006, ο Σπύρος Ζουρνατζής, πρώην υπουργός Τύπου του καθεστώτος της 21ης Απριλίου και ο Γεώργιος Παπαϊωάννου, δικηγόρος Αθηνών, τον επισκέφθηκαν στις φυλακές Κορυδαλλού και του ζήτησαν να τους διορίσει ως συνηγόρους του, ώστε να ενεργήσουν για την αποφυλάκισή του. Αντιμετώπισαν την άρνησή του και κατέθεσαν αίτηση ως απλοί πολίτες, στο Πλημμελειοδικείο Πειραιά, ζητώντας την εφαρμογή του άρθρου 105 του Ποινικού Κώδικος, που προβλέπει την αποφυλάκιση κρατουμένου με μόνη προϋπόθεση τη συμπλήρωση του 70 έτους της ηλικίας του και 25 χρόνια συνεχούς φυλακίσεως.
Το 2005 μιλώντας στον δημοσιογράφο Τάσσο Τέλογλου είπε, ''«…η κυβέρνηση έπρεπε προηγουμένως να ακυρώσει τις δικαστικές της αποφάσεις. Εγώ θα βγω από τη φυλακή με τους δικούς μου όρους, θα με δικαιώσουν, θα με αποκαταστήσουν και θα βγω με χορδές και τύμπανα.»''. Ο Τέλολγου τον επισκέφθηκε για πρώτη φορά στη φυλακή το 1999 και όπως περιγράφει, «...Πίσω από το κεφάλι του Νίκου Ντερτιλή στο κελί του, υπήρχε ένας χάρτης της Βοσνίας με σημαιάκια που έδειχναν τις στρατιωτικές επιτυχίες του στρατού των Ράτκο Μλάντιτς και Ράντοβαν Κάρατζιτς.», ενώ «...θεωρούσε πράξη προδοσίας την ...{...}... αίτηση για «ανήκεστη βλάβη» των πρωταιτίων και του Παττακού...». Σύμφωνα με το δημοσιογράφο Πάρι Καρβουνόπουλο στην ερώτηση αν σκόπευε κάποια στιγμή να υποβάλλει αίτηση αποφυλακίσεως, απάντησε «...Το δικό μου αποφυλακιστήριο θα μου το καρφώσουν στο φέρετρο», καθώς δεν επιθυμούσε να «..νομιμοποιήσει το καθεστώς».
Μιλώντας στον δημοσιογράφο Στέφανο Χίο είπε, ''«.....Τους φτύνω...{...}... και τους περιφρονώ. Τους έχω γραμμένους κάτω από τις μπότες μου τις παλαιές. Από το 1974, μέχρι σήμερα, το δήλωσα εγγράφως ότι όλες οι κυβερνήσεις που σχηματίστηκαν είναι παράνομες και δεν δέχομαι τις αποφάσεις τους. Χίλιες φορές περισσότερο θα έκανα ότι έκανα. Εγώ δεν είμαι οπαδός της Κοινοβουλευτικής Δημοκρατίας. Καθόλου. Τα πολιτικά κόμματα τα θεωρώ καταστροφή της πατρίδας. Οι Έλληνες δεν διοικούνται με αυτές τις φαυλότητες. Τα κόμματα δεν έχουν άλλο σκοπό παρά πώς θα πάρει την καρέκλα ο ένας από τον άλλο. Τα άλλα δεν τους ενδιαφέρουνε. Κατάλαβες; Το Δημόσιο χρήμα. Εγώ να υποβάλλω χάρη; Καλύτερα να πεθάνω 151 φορές. Εγώ μένω στη φυλακή για μια τιμή. Εγώ τα σέβομαι τα γαλόνια μου.....»''.
Το 2009, το κόμμα «Ελληνική Ενότητα» του γιατρού Βασίλη Πρωτόπαπα, τον τοποθέτησε, παρά την κατηγορηματική του αντίθεση, επικεφαλής της λίστας των υποψηφίων του ευρωψηφοδελτίου του. Η υπογραφή του θεωρήθηκε απαραίτητη προϋπόθεση για την υποψηφιότητά του από το αρμόδιο τμήμα του Αρείου Πάγου. Παρά τις πιέσεις που δέχθηκε παρέμεινε αμετακίνητος στην άποψή του, με αποτέλεσμα οι αρμόδιοι του κόμματος να προσφύγουν στο Ευρωπαϊκό Δικαστήριο, από το οποίο ζήτησαν να αποφασίσει αν είναι σύννομη η απόφαση του Αρείου Πάγου να απορρίψει την υποψηφιότητά του και αν η υπογραφή είναι απαραίτητη προϋπόθεση για την ανακήρυξή του. Τελικά η έλλειψη της υπογραφής του οδήγησε στην ακύρωση της υποψηφιότητας. Τον ίδιο χρόνο τον επισκέφθηκε στο κελί του διακομματική επιτροπή της βουλής, που εξέταζε τις συνθήκες διαβιώσεως των κρατουμένων. Απαντώντας σε ερώτηση γυναίκας-βουλευτή, η οποία τον ρώτησε γιατί δεν καταθέτει αίτηση χάριτος, απάντησε, «...Είναι πιθανότερο να πέσει μαύρο χιόνι ή ο ήλιος να βγει από τη δύση, παρά να υπογράψω ένα τέτοιο χαρτί..».
Τον Απρίλιο του 2012, σε ιδιόχειρη επιστολή του στην εφημερίδα «Πρώτο Θέμα», ανέφερε ότι θα αποδέχονταν την αποφυλάκισή του, εφόσον ''«.. αιτήση συγνώμη από εμέ επισήμως η ελληνική πολιτεία δια το διαπραχθέν έγκλημα κατ' εμού, όπερ απετέλεσε την μεγαλυτέραν ηθικήν, νομικήν και πολιτικήν ατιμίαν όλων των εποχών», και κατέληγε «..Εν περιπτώσει μη παροχής ταύτης. Θα αποθάνω εντός των φυλακών εκπληρών αποστολήν ου μόνον ως Στρατιώτης, αλλά και ως Επαναστάτης εν τη πράξει..»''. Σε όλο το διάστημα της κρατήσεως του αρνούνταν να καταθέσει αίτηση αποφυλάκισης και δεν πήρε ποτέ άδεια εξόδου από τις φυλακές Κορυδαλλού. Λίγες μέρες πριν τη μεταφορά του στο νοσοκομείο, αρνήθηκε να παραστεί στη κηδεία του γιου του, που έγινε στο Α' Νεκροταφείο Αθηνών το Σάββατο 1η Δεκεμβρίου 2012, καθώς έμεινε πιστός στην απόφασή του για μηδενική «συνεργασία» με τη Δημοκρατία και δεν δέχθηκε να υπογράψει αίτημα αδείας.
Το τέλος
Παρέμεινε κρατούμενος επί 38 χρόνια στην 6η πτέρυγα των φυλακών Κορυδαλλού, αρνούμενος να υπογράψει αίτημα αποφυλακίσεως καθώς δεν αναγνώριζε τη δικαιοδοσία των δικαστηρίων της 3ης Ελληνικής Δημοκρατίας. Στις 6 Δεκεμβρίου 2012 υπέστη οξύ ισχαιμικό εγκεφαλικό επεισόδιο, εξαιτίας, σύμφωνα με δήλωση των οικείων του, της ψυχολογικής πίεσης που του επέφερε ο θάνατος του γιου του, που πέθανε σε ηλικία 62 ετών από εγκεφαλικό ανεύρυσμα. Στις 6 Δεκεμβρίου μεταφέρθηκε στο νοσοκομείο. Πέθανε τον Ιανουάριο του 2013 στο νοσοκομείο «Ερυθρός Σταυρός» στην Αθήνα. Μέχρι τον θάνατό του νοσηλευόταν υπό φρούρηση, στο δωμάτιο 502 του νοσοκομείου, όπως προβλέπεται για τους κρατούμενους. Η κηδεία του έγινε την Πέμπτη 31 Ιανουαρίου, στον ναό των Αγίων Θεοδώρων στο Α' νεκροταφείο Αθηνών όπου και τάφηκε.
Οικογένεια
Ήταν παντρεμένος με την Αικατερίνη (Καίτη) Ντερτιλή και πατέρας ενός παιδιού, του Βασίλη (ανώτατου αξιωματικού του Ναυτικού που πέθανε το 2012, από τον οποίο απέκτησε τέσσερα εγγόνια, τον Αλέξανδρο και το Νικόλαο από τον πρώτο γάμο, την Ανδρομέδα και την Αταλάντη, από το δεύτερο).
Πιέβε Φισσιράγκα
Το Πιέβε Φισσιράγκα (ιταλικά: Pieve Fissiraga) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Σαλεράνο σουλ Λάμπρο
Το Σαλεράνο σουλ Λάμπρο (ιταλικά: Salerano sul Lambro) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Υπομανία
Η υπομανία είναι μία κατάσταση ψυχικής νόσου κατά την οποία το άτομο βρίσκεται να βιώνει ένα εσωτερικό αίσθημα χαράς, ευδαιμονίας και ευφορίας. Η συμπεριφορά του ατόμου αυτού χαρακτηρίζεται από υπερδραστηριότητα, πολυπραγμοσύνη, διάσπαση της προσοχής και ιδεοφυγή. Διακατέχεται από αισθήματα υπεροχής, παντοδυναμίας και υπερτίμησης του εαυτού του. Είναι ευερέθιστος, εκρηκτικός, θυμώνει και προσβάλλεται εύκολα. Γίνεται βασανιστικός, ενοχλητικός, προβληματικός για την οικογένεια, τους γύρω του ανθρώπους και θέλοντας να ικανοποιήσει τον εαυτό του, αγνοεί συχνά τις ανάγκες των άλλων.
Η εκτίμηση της πραγματικότητας γι’ αυτόν είναι διαταραγμένη, χαρακτηρίζεται από ασυνέπεια, εύκολη αλλαγή του αντικειμένου σταθερότητας και δεν παρέχει στους γύρω σιγουριά, καθώς κάθε στιγμή είναι έτοιμος να αλλάξει θέμα και αντικείμενο. Η υπομανία είναι το τελείως αντίθετο της μελαγχολίας. Σε πολύ συχνές περιπτώσεις, η υπομανία γίνεται μανία. Αυτό σημαίνει μία πέραν και των πιο ελαστικών κανονικών κανόνων μεγέθυνση του προβλήματος, με αποτέλεσμα να είναι πέραν πάσης αμφισβήτησης η θεραπευτική αγωγή και συχνά ο εγκλεισμός σε ψυχιατρείο. Η φιγούρα του υπομανιακού ασθενή αποτελεί μία φασική(δηλαδή κατά διαστήματα εκδηλωμένη εικόνα συνήθως μηνών),που μπορεί να ακολουθείται από μελαγχολία ή διαστήματα νορμοθυμίας(κανονικού δηλαδή συναισθήματος). Η ψυχική αυτή διαταραχή έχει κληρονομικό υπόβαθρο και θεωρείται νόσος που μπορεί να μην αχρηστεύσει τον ασθενή, αλλά τον ταλαιπωρεί εφ’ όρου ζωής. Ωστόσο, χωρίς τους κατάλληλους θεραπευτικούς χειρισμούς, η υπομανία είναι πιθανό να εξελιχθεί σε σοβαρή μανία ή να μετατραπεί σε κατάθλιψη.
Υπομανιακό επεισόδιο
Για να γίνει διάγνωση υπομανιακού επεισοδίου, χρειάζεται να πληρούνται τα παρακάτω κριτήρια (κατά DSM-IV):
1. Μια διακριτή περίοδος διάρκειας τουλάχιστον 4 ολόκληρων ημερών με συναισθηματική διάθεση επίμονα ανεβασμένη, διαχυτική ή ευερέθιστη που είναι ξεκάθαρα διαφορετική από την συνηθισμένη μη καταθλιπτική διάθεση του ατόμου.
3. Το επεισόδιο συνδέεται με μια αδιαμφισβήτητη αλλαγή στην λειτουργικότητα που δεν χαρακτηρίζει το άτομο όταν είναι ασυμπτωματικό.
4. Η διαταραχή της συναισθηματικής διάθεσης και η αλλαγή της λειτουργικότητας έχουν παρατηρηθεί από άλλους.
5. Το επεισόδιο δεν είναι αρκετά σοβαρό ώστε να προκαλέσει έντονη έκπτωση στην κοινωνική ή επαγγελματική λειτουργικότητα ή να κάνει απαραίτητη την νοσηλεία και δεν υπάρχουν ψυχωτικά συμπτώματα.
6. Τα συμπτώματα δεν οφείλονται στα άμεσα φυσιολογικά αποτελέσματα της δράσης μιας ουσίας (π.χ. ναρκωτικών ουσιών, φαρμάκων κλπ.) ή μιας γενικής ιατρικής κατάστασης (π.χ. υπερθυρεοειδισμός).
Α.Ο. Αστέρας Εξαρχείων
Ο Αθλητικός Όμιλος Αστέρας Εξαρχείων είναι ελληνικός αθλητικός σύλλογος που δραστηριοποιείται στην περιοχή των Εξαρχείων, στον Νομό Αττικής, όπου και βρίσκεται η έδρα του. Επίσημο έτος ίδρυσής του είναι το 1928 αλλά με το όνομα αυτό υπάρχει από το 1967. Αγωνίζεται με χρώματα το μαύρο και το λευκό. Διαθέτει τμήματα ποδοσφαίρου, καλαθοσφαίρισης και πετοσφαίρισης. Η ποδοσφαιρική έδρα της ομάδας βρίσκεται στην λεγόμενη «Αλεπότρυπα» στην Κυψέλη.
Τμήμα ποδοσφαίρου ανδρών
Το ανδρικό ποδοσφαιρικό τμήμα του Αστέρα είναι το παλαιότερο του συλλόγου, αφού ιδρύθηκε το 1928 ως "Υπεροχή Νεαπόλεως". Το 1957 δημιουργήθηκε ο Α.Σ. Εξαρχείων-Νεαπόλεως. Το 1967 ονομάστηκε Α.Ο. Αστήρ. Αγωνίζεται στο τοπικό πρωτάθλημα της ΕΠΣ Αθήνας, στην Β' κατηγορία.
Τμήμα καλαθοσφαίρισης ανδρών
Το τμήμα καλαθοσφαίρισης ανδρών του Αστέρα Εξαρχείων έχει κατακτήσει ένα τοπικό πρωτάθλημα ΕΣΚΑ το 1987 και ένα πρωτάθλημα Γ΄ Εθνικής το 1994.
Τμήμα καλαθοσφαίρισης γυναικών
Το τμήμα καλαθοσφαίρισης γυναικών αποτέλεσε ένα από τα ισχυρότερα της χώρας σταθερά καθ' όλη τη διάρκεια των δεκαετιών του 1990 και 2000. Πριν τη διάλυσή της, το 2013, η ομάδα μέτρησε τέσσερις εξόδους σε ευρωπαϊκές διοργανώσεις, ενώ υπήρξε και φιναλίστ στο Κύπελλο Ελλάδος. Διέθετε τη νομική μορφή ερασιτεχνικού σωματείου. Έδρα του αποτελούσε το Κλειστό Γυμναστήριο δίπλα στο Λόφο Στρέφη, χωρητικότητας 500 καθήμενων θεατών. Τον Ιούλιο του 2013 ο πρόεδρος του συλλόγου, Ανδρέας Μαζαράκης, και ο γενικός γραμματέας, Παρασκευάς Μηλιώνης, συνυπέγραψαν επιστολή προς την Ελληνική Ομοσπονδία Καλαθοσφαίρισης στην οποία ανακοίνωναν την πρόθεσή τους να αποσύρουν την ομάδα από την Α2 Εθνική Κατηγορία και να αναστείλουν τη λειτουργία του τμήματος για την επόμενη χρονιά (τελικά ο Αστέρας δεν επανήλθε ποτέ).
Γυναίκες για μια άλλη Ευρώπη
Ως Γυναίκες για μια άλλη Ευρώπη είναι γνωστός ένας βραχύβιος εκλογικός συνασπισμός στην Ελλάδα.
Ο συνασπισμός σχηματίστηκε από μικρά αριστερά κόμματα που συμμετείχαν στον Συνασπισμό Ριζοσπαστικής Αριστεράς (Ανανεωτική Κομμουνιστική Οικολογική Αριστερά κτλ.), ανεξάρτητους/ες φεμινιστές/φεμινίστριες, αντιπολεμικούς ακτιβιστές και ανεξάρτητους αριστερούς ακτιβιστές.
Οι 24 υποψήφιοι του συνασπισμού ήταν γυναίκες, ενώ πρώτη βγήκε η Νένα Βενετσάνου, τραγουδίστρια και ακτιβίστρια για τα δικαιώματα των γυναικών.
Στις ευρωεκλογές 2004 ο συνασπισμός κέρδισε το 0.76% των ψήφων και λίγους μήνες αργότερα επέστρεψε στον Συνασπισμό Ριζοσπαστικής Αριστεράς.
Κατηγορία:Φεμινισμός στην Ελλάδα
Σαν Φιοράνο
Το Σαν Φιοράνο (ιταλικά: San Fiorano) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Σαν Μαρτίνο ιν Στράντα
Το Σαν Μαρτίνο ιν Στράντα (ιταλικά: San Martino in Strada) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Αρκεσίλαος Β΄ της Κυρήνης
Ο Αρκεσίλαος Β΄ ο Καταπιεστής, ο Σοβαρός ή ο Σκληρός (άκμασε τον 6ο αι. π.Χ.), ήταν ο τέταρτος Έλληνας βασιλιάς της Κυρηναϊκής και ήταν μέλος της δυναστείας των Βαττιαδών. Ήταν από τη βασιλεία του, που η δυναστεία άρχισε να παρακμάζει.
Καταγωγή και Σχέσεις
Ο Αρκεσίλαος Β΄ ήταν γιος του τρίτου Έλληνα Κυρηναίου βασιλιά Βάττου Β΄, ενώ η μητέρα του είναι άγνωστη. Θεία του από τον πατέρα του ήταν η Ελληνίδα Κρίτολα πριγκίπισσα της Κυρήνης και ο παππούς του ήταν ο δεύτερος Έλληνας Κυρηναίος βασιλιάς Αρκεσίλαος Α΄.
Η σύζυγος τού Αρκεσίλαου, η Ερυξώ, ήταν εξαδέλφη του από τον πατέρα του και ήταν το μικρότερο παιδί της Κρίτολας. Ο Αρκεσίλαος Β΄ και η Ερυξώ είχαν παντρευτεί πριν αυτός διαδεχτεί τον πατέρα του. Ο πατέρας του απεβίωσε το 560 π.Χ. και στον θρόνο ανέβηκε ο Αρκεσίλαος Β΄. Ο Αρκεσίλαος Β΄ και η Ερυξώ απέκτησαν ένα παιδί, που ήταν ο μελλοντικός βασιλιάς των Κυρηναίων Βάττος Γ΄. Ο Πλούταρχος δηλώνει ότι ο Αρκεσίλαος Β΄ είχε έναν άλλο πατρικό εξάδελφό του, τον Πολύαρχο, ο οποίος ήταν ο μεγαλύτερος αδελφός της Ερυξώς. Ο Αρκεσίλαος είχε και άλλα πατρικά άρρενα εξαδέλφια, αν και ο ιστορικός δεν δίνει τα ονόματά τους.
Χαρακτήρας
Ο Πλούταρχος αναφέρει ότι ο χαρακτήρας τού Αρκεσίλαου ήταν διαφορετικός από τού πατέρα του και έλαβε το επώνυμο ο Καταπιεστής, επειδή ο χαρακτήρας και η εμφάνισή του ήταν σκληρής κατάθεσης. Κατά τη διάρκεια της βασιλείας τού πατέρα του, ο Αρκεσίλαος Β΄ είχε κτίσει οχυρώσεις γύρω από το σπίτι του και έγινε γνωστός σε όλη την Κυρηναϊκή γι' αυτό.
Ο Λέαρχος
Όταν ο Αρκεσίλαος Β΄ έγινε βασιλιάς, είχε έναν άνθρωπο που τον έλεγαν Λέαρχο ή Λάαρχο, ο οποίος έγινε σύμβουλός του. Ο Ηρόδοτος αναφέρει ότι ο Λέαρχος ήταν αδελφός του, ωστόσο ο Πλούταρχος δηλώνει ότι ο Λέαρχος ήταν κακότροπος και μοχθηρός φίλος του. Ο Αρκεσίλαος ακολούθησε τις συμβουλές του Λέαρχου και έγινε περισσότερο τύραννος, παρά βασιλιάς. Ο Λέαρχος σχεδίαζε κρυφά πίσω από τον Αρκεσίλαο Β΄ να γίνει ο νέος βασιλιάς της Κυρηναϊκής. Ο Λέαρχος είχε διατάξει την εξορία και τον θάνατο των ευγενών Κυρηναίων.
Όταν ο Αρκεσίλαος Β΄ έμαθε για τη συνωμοσία του Λέαρχου, ο Αρκεσίλαος Β΄ μάλωσε με τον Λέαρχο για τη βασιλεία και ο Λέαρχος τον κατηγόρησε ψευδώς για τη συνωμοσία του. Ο Αρκεσίλαος διέταξε τον Λέαρχο και τους υποστηρικτές του να εξοριστούν από την Κυρηναϊκή.
Ο Λέαρχος και οι υποστηρικτές του έφυγαν από την Κυρήνη και δημιούργησαν τον δικό τους οικισμό με το όνομα Βάρκη (μερικές φορές γνωστό ως Μέρι, στη Λιβύη). Κατά την ίδρυση της Βάρκης, ο Λέαρχος κατάφερε να πείσει τους εντόπιους Λίβυους να αποσύρουν την πίστη τους από την Κυρήνη και τους ενθάρρυνε να έρθουν μαζί του και να κηρύξουν τον πόλεμο στον Αρκεσίλαο Β΄.
Ο Λέαρχος και οι εντόπιοι Λίβυοι τρόμαξαν από τα Κυρηναϊκά στρατεύματα, που τους πλησίαζαν, και αποσύρθηκαν βιαστικά. Ο Αρκεσίλαος Β΄ και τα Κυρηναϊκά στρατεύματα κυνήγησαν τον Λέαρχο και τους υποστηρικτές του μέχρι το Λευκόν, όταν ο Λέαρχος και οι υποστηρικτές του αποφάσισαν να επιτεθούν στον βασιλιά και τον στρατό του. Ο ΑρκεσίλαοςΒ΄ και τα Κυρηναϊκά στρατεύματα ηττήθηκαν και ο βασιλιάς έχασε έως και 7.000 οπλίτες.
Το τέλος και η ταφή
Όχι πολύ καιρό μετά την ήττα, κοντά στο Λευκόν, ο Αρκεσίλαος Β΄ αρρώστησε πολύ, αφού ήπιε ένα δηλητηριώδες ποτό, που περιείχε ένα θανατηφόρο ψάρι, το οποίο ονομάζεται θαλάσσιος λαγός. Σύμφωνα με τον Πλούταρχο αυτό το ψάρι όταν καταναλώνεται, είναι θανατηφόρο για τους ανθρώπους. Ο Λέαρχος στραγγάλισε και σκότωσε τον Αρκεσίλαο Β΄ το 550 π.Χ. Ο Λέαρχος επέστρεψε στην Κυρήνη και μετά την προσπάθειά του να γίνει ο νέος βασιλιάς, τα αδέλφια Ερυξώ και Πολύαρχος σχεδίασαν επιτυχώς να δολοφονήσουν τον Λέαρχο. Τότε ο Βάττος Γ΄ ανακηρύχθηκε βασιλιάς από τον Πολύαρχο. Το σώμα του Αρκεσίλαου Β΄ επεστράφη στην Κυρήνη και τάφηκε κοντά στους πατρικούς του προγόνους.
Πηγές
Κατηγορία:Ηγεμόνες της Κυρήνης
Ρικ Ντέρκσεν
Ο Ρικ Ντέρκσεν (γεννηθείς το 1964) είναι Ολλανδός γλωσσολόγος και ινδοευρωπαϊστής στο Πανεπιστήμιο του Λέιντεν, ειδικευμένος στη βαλτοσλαβική ιστορική γλωσσολογία, με έμφαση στην τονολογία και ετυμολογία.
Συνέβαλε στη δημιουργία του έργου του Ινδοευρωπαϊκού Ετυμολογικού Λεξικού, για το οποίο έγραψε το Ετυμολογικό Λεξικό του Σλαβικού Κληρονομημένου Λεξικού (Brill, 2008).
Ρούμερ Φίσχερ
δεξιά|μικρογραφία|342x342εσ| Φανταστικό πορτρέτο του Ρούμερ Φίσχερ δεξιά|με-πλαίσιο| Σχέδιο του [[Εθνόσημο|οικόσημου του Ρούμερ Φίσχερ]] Ο Ρούμερ Φίσχερ (Roemer Pieterszoon Visscher, 1547 – 19 Φεβρουαρίου 1620) ήταν επιτυχημένος Ολλανδός έμπορος, ο πρώτος Ολλανδός ασφαλιστής και συγγραφέας της Ολλανδικής Χρυσής Εποχής.
Βίος
Ο Φίσχερ γεννήθηκε και έζησε στο Άμστερνταμ και ήταν σημαντική και κεντρική μορφή της πολιτιστικής σκηνής εκεί και μέλος του rederijkerskamer De Eglantier με σύνθημα "In liefde bloeiende" ("Ανθίζοντας ερωτευμένος"). Άλλα μέλη αυτής της ομάδας ήταν οι Ολλανδοί συγγραφείς PC Hooft, Bredero και Vondel. Ο Vondel αποκάλεσε τον οίκο Visschers "het saligh Roemers huys" ("ευχάριστο σπίτι του Ρούμερ"), επειδή καλλιτέχνες όλων των ειδών επισκέπτονταν το σπίτι του στο Gelderse Kade στο Άμστερνταμ, από ζωγράφους έως ποιητές. Ο Ρούμερ ήταν πατέρας τριών κοριτσιών, των Maria Tesselschade Visscher, Gertruid και Anna Visscher.
Έργα
Το ουμανιστικό και ηθικολογικό περιεχόμενο των έργων του ανήκει στην περίοδο της Αναγέννησης, αν και η φόρμα ήταν πιο συντηρητική και χαρακτηριστική για τους rederijkers (Συντεχνίας των ρητόρων). Ο Φίσχερ ήταν ειδικός στο επίγραμμα, αλλά δημιουργούσε και εμβλήματα. Τα εμβλήματα είναι ένα είδος στο οποίο οι εικόνες συνοδεύονται από μία ή δύο ομοιοκαταληξίες. Ένα παράδειγμα του εμβλήματος είναι το Visschers Sinnepoppen. Ένα έμβλημα, που ονομάζεται "Elck wat wils" εξακολουθεί να είναι μια κοινή έκφραση στα ολλανδικά, που σημαίνει "στον καθένα τον δικό του".
Ανάμεσα στα έργα του είναι:
Εξωτερικοί σύνδεσμοι
Κατηγορία:Ολλανδοί συγγραφείς
Σανγκλιού (δορυφόρος)
Ο Σανγκλιού (αγγλικά: Xiangliu) είναι ο μοναδικός γνωστός δορυφόρος του μεταποσειδώνιου αντικειμένου 225088 Γκόνγκονγκ. Ο αργός ρυθμός περιστροφής του Γκόνγκονγκ, σε σύγκριση με τα άλλα ΜΠΑ, επέτρεψε τη δυνατότητα ύπαρξης ενός δορυφόρου ο οποίος επιβράδυνε την περιστροφή του, μέσω παλιρροϊκής θέρμανσης. Το 2016, η ανάλυση των εικόνων του Χαμπλ του Γκόνγκονγκ που είχαν ληφθεί το 2010, αποκάλυψαν ένα δορυφόρο σε τροχιά σε απόσταση τουλάχιστον 15.000 χλμ. Υποθέτοντας ότι ο δορυφόρος και το πρωτεύον σώμα έχουν ίσες λευκαύγειες, ο δορυφόρος αρχικά υπολογίστηκε πως έχει περίπου 300 χιλιόμετρα διάμετρο. Η ανακάλυψη ανακοινώθηκε στη σύσκεψη DPS48, στις 17 Οκτωβρίου του 2016. Ο δορυφόρος είναι μάλλον πολύ μικρός και σκοτεινός, για να επηρεάσει τις εκτιμήσεις για το μέγεθος του Γκόνγκονγκ. Περαιτέρω αναλύσεις τον Μάιο του 2017, επιβεβαίωσαν ότι ο δορυφόρος βρίσκεται σε τροχιά γύρω από τον 225088 Γκόνγκονγκ.
Με βάση παρατηρήσεις του Χαμπλ, που έγιναν μεταξύ Οκτωβρίου και Δεκεμβρίου του 2017, η τροχιά και φυσικές ιδιότητες του δορυφόρου μπόρεσαν να εκτιμηθούν λεπτομερέστερα. Η τροχιά έχει μια σχετικά υψηλή εκκεντρότητα, της τάξης του 0,31, που είναι αποτέλεσμα μιας εγγενώς εκκεντρικής τροχιάς και μίας αργής παλιρροϊκής εξέλιξης, ή που προκαλείται από τον μηχανισμό Κοζάι. Η δυναμική της τροχιάς δείχνει ότι ο δορυφόρος είναι μικρός, λιγότερο από 100 χιλιόμετρα (62 μίλια) σε διάμετρο, υποδεικνύοντας μια λευκαύγεια πολύ υψηλότερη από αυτή του Γκόνγκονγκ. Ο δορυφόρος είναι πολύ λιγότερο κόκκινος από τον Γκόνγκονγκ. Η χρωματική διαφορά των ΔV-R=0,43 ± 0,17 βαθμών μεταξύ πρωτεύοντος και δορυφόρου είναι η μεγαλύτερο ανάμεσα σε όλες τις γνωστά διπλά μεταποσειδώνια αντικείμενα. 285px|μικρογραφία|αριστερά|Ο Γκόνγκονγκ και ο δορυφόρος του από το ΔΤΧ.
Κατηγορία:Δορυφόροι μεταποσειδώνιων αντικειμένων
Σαντ'Άντζελο Λοντιτζάνο
Παραπομπές
Κατηγορία:Δήμοι της Επαρχίας του Λόντι
Σάντο Στέφανο Λοντιτζάνο
Το Σάντο Στέφανο Λοντιτζάνο (ιταλικά: Santo Stefano Lodigiano) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
IPhone XR
Το τηλέφωνο είναι η φθηνότερη συσκευή στη γραμμή συσκευών iPhone X, με τιμή εκκίνησης στα $749 στις ΗΠΑ, στα $990στον Καναδά, στις £749 στο ηνωμένο βασίλειο, στα €750 στις χώρες της Ευρωζώνης και στα 5.499 γουάν στην Κίνα. Διαθέτει τον ίδιο επεξεργαστή όπως το XS και XS Max, το τσιπ Apple A12 Bionic τσιπ χτισμένο με τη διαδικασία 7 νανομέτρων, για το οποίο η Apple ισχυρίζεται ότι είναι το "πιο έξυπνο και ισχυρό τσιπ" που έχει τοποθετηθεί ποτέ σε ένα έξυπνο τηλέφωνο.
Θα είναι διαθέσιμο σε έξι χρώματα: μαύρο, λευκό, μπλε, κίτρινο, κοραλί (μια απόχρωση του ροζ και πορτοκαλί) και Product Red. Το XR είναι η δεύτερη συσκευή iPhone που θα κυκλοφορήσει σε κίτρινο και μπλε, με πρώτο να είναι το iPhone 5C.
Σε διεθνές επίπεδο, το τηλέφωνο θα υποστηρίζει τεχνολογία διπλής κάρτας ΜΤΣ (dual SIM) μέσω Nano-SIM και μια eSIM. Στην ηπειρωτική Κίνα, το Χονγκ Κονγκ και Μακάο, η διπλή κάρτα SIM (σε ένα μόνο δίσκο) θα προσφέρονται αντ'αυτού.
Υλικό
Το XR έχει παρόμοιο σχέδιο με το iPhone Χ. Ωστόσο στις διαφορές περιλαμβάνονται το πλαίσιο αλουμινίου και η διαθεσιμότητα σε ευρεία ποικιλία των χρωμάτων. Παρόμοια με άλλα iPhone σειράς X, όλα τα μοντέλα θα έχουν μαύρο μέτωπο.